Kleuter verdrink in VanderbijlparkArgieffoto ŉ 18 maande oue seuntjie het Dinsdagmiddag by ŉ huis in Vanderbijlpark verdrink. Russel Meiring, woordvoerder van ER24, het gesê die kind het aanvanklik by die huis in ŉ residensiële kompleks verdwyn. “Die ouma en bure het hom later in ŉ swembad gevind. Sy was reeds besig met KPR op die seuntjie toe paramedici by die toneel opgedaag het,” het Meiring verduidelik. “Paramedici het by haar oorgeneem, maar hulle het ŉ uur lank tevergeefs gespook om die kind by te bring.” Die seuntjie is op die toneel dood verklaar.